Държавен вестник, бр. 79, 2018 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  79
МИНИСТЕРСКИ СЪВЕТ
ПОСТАНОВЛЕНИЕ № 202
ОТ 19 СЕПТЕМВРИ 2018 Г.
за одобряване на допълнителни разходи по 
бюджета на Министерството на регионалното 
развитие и благоустройството за 2018 г. за 
финансиране изграждането на Автомагистрала 
„Хемус“, участък от км 78 + 500 до км 87 + 800
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи по 
бюджета на Министерството на регионалното 
развитие и благоустройството за 2018 г. в размер 
до 35 256 000 лв. за финансиране изгражда­
нето на Aвтомагистрала „Хемус“, участък от
км 78 + 500 до км 87 + 800.
(2) Средствата по ал. 1 да се осигурят за 
сметка на предвидените средства по централ­
ния бюджет на Република България за 2018 г.
Чл. 2. (1) Със сумата по чл. 1, ал. 1 да се уве­
личат разходите по „Политика за поддържане, 
модернизация и изграждане на техническата 
инфраструктура, свързана с подобряване на 
транспортната достъпност и интегрираното 
управление на водните ресурси и геозащита“, 
бюджетна програма „Рехабилитация и изграж­
дане на пътна инфраструктура“, на базата на 
фактически извършените разходи по бюджета 
на Министерството на регионалното развитие 
и благоустройството за 2018 г.
(2) Със сумата по чл. 1, ал. 1 да се увеличи 
показателят по чл. 22, ал. 3, т. 2 от Закона за 
държавния бюджет на Република България 
за 2018 г.
Чл. 3. Министърът на регионалното развитие 
и благоустройството на базата на фактически 
извършените разходи да извърши съответните 
промени по бюджета на Министерството на 
регионалното развитие и благоустройството за 
2018 г. и да уведоми министъра на финансите.
Чл. 4. Министърът на финансите да извърши 
произтичащите от чл. 1 промени по централния 
бюджет за 2018 г.
Заключителни разпоредби
§ 1. Постановлението се приема на основание 
чл. 109, ал. 3 от Закона за публичните финанси.
§ 2. Изпълнението на постановлението се 
възлага на министъра на регионалното развитие 
и благоустройството. 
§ 3. Постановлението влиза в сила от деня 
на обнародването му в „Държавен вестник“.
За министър-председател:
Томислав Дончев
За главен секретар на Министерския съвет: 
Росен Кожухаров
8587
ПОСТАНОВЛЕНИЕ № 203
ОТ 19 СЕПТЕМВРИ 2018 Г.
за одобряване на допълнителни разходи по 
бюджета на Министерството на образованието 
и науката за 2018 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на образо­
ванието и науката за 2018 г. в общ размер 
18 020 000 лв. за изпълнение на следните 
национални научни програми:
1. Национална научна програма „Инфор­
мационни и комуникационни технологии за 
единен цифров пазар в науката, образованието 
и сигурността“ (ИКТ в науката, образованието 
и сигурността – ИКТ в НОС); 
2. Национална научна програма „Ниско­
въглеродна енергия за транспорта и бита“ 
(ЕПЛЮС); 
3. Национална научна програма „Опазване 
на околната среда и намаляване на риска от 
неблагоприятни явления и природни бед­
ствия“;
4. Национална научна програма „Здра­
вословни храни за силна биоикономика и 
качество на живот“;
5. Национална научна програма „Култур­
ноисторическо наследство, национална памет 
и обществено развитие“ (КИННПОР);
6. Национална научна програма „Елек­
тронно здравеопазване в България“ (е-здраве);
7. Национална научна програма „Репродук­
тивните биотехнологии в животновъдството 
в България“ (РЕПРОБИОТЕХ);
8. Национална научна програма „Разработ­
ване на методология за въвеждане на NAT 
технология за диагностика на дарената кръв 
в трансфузионната система на Република 
България“;
9. Национална програма „Млади учени и 
постдокторанти“.
(2) Средствата по ал. 1 да се осигурят за 
сметка на предвидените разходи по централ­
ния бюджет за 2018 г.
Чл. 2. (1) Със сумата по чл. 1, ал. 1 да се 
увеличат разходите по „Политика в областта на 
равен достъп до качествено висше образование 
и развитие на научния потенциал“, бюджетна 
програма „Оценка и развитие на националния 
научен потенциал за изграждане на устойчива 
връзка образование-наука-бизнес като основа 
за развитие на икономика, базирана на зна­
нието“, по бюджета на Министерството на 
образованието и науката за 2018 г. 
(2) Със сумата по чл. 1, ал. 1 да се увели­
чат показателите по чл. 16, ал. 3 от Закона 
за държавния бюджет на Република България 
за 2018 г.